**Saksliste og saksdokumenter for ekstraordinært årsmøte i Ung i Finans 2020**

Det vises til innkalling til årsmøte publisert på Ung i Finans’ hjemmesider 22.mai 2020.

Årsmøtet avholdes digitalt 22. juni 2020 kl. 16.

Saksliste:

Sak 1: Konstituering med godkjenning av innkalling og saksliste, valg av møteleder, referent og protokollunderskrivere

Sak 2: Valg av styreleder

Vedlagt følger saksdokumenter og foreningens vedtekter.

Mvh

Styret

Oslo, 15. juni 2020

**Sak 1: Innkalling og saksliste**

Følgende innkalling ble publisert på foreningens hjemmeside, samt henvist til på foreningens offisielle Facebook-side, 22. mai 2020:

**INNKALLING TIL EKSTRAORDINÆRT ÅRSMØTE I UNG I FINANS**

*Det vil bli avholdt ekstraordinært årsmøte i Ung i Finans 22. juni 2020 kl. 16. Møtet vil bli avholdt digitalt.*

***Forslag til saksliste:***

*Sak 1: Konstituering med godkjenning av innkalling og saksliste, valg av møteleder, referent og protokollunderskrivere*

*Sak 2: Valg av styreleder*

*Eventuelle øvrige saker som ønskes behandlet på ekstraordinært årsmøtet må være sendt til*[*post@ungifinans.no*](mailto:post@ungifinans.no)*innen 8.juni.*

*Påmelding til ekstraordinært årsmøtet sendes til*[*post@ungifinans.no*](mailto:post@ungifinans.no)*innen 8.juni.*

*Endelig saksliste og saksdokumenter vil bli publisert på foreningens hjemmeside (*[*www.ungifinans.no*](https://eur01.safelinks.protection.outlook.com/?url=http%3A%2F%2Fwww.ungifinans.no&data=02%7C01%7CIne.Oftedahl%40dnb.no%7Ccdf6e55030f7459a164f08d7f7428562%7C4cbfea0ab87247f0b51c1c64953c3f0b%7C0%7C0%7C637249737399286324&sdata=pzk9mSK8CjZHkTtcjDVmLwmxm34xz%2FvnugL3ygT33HA%3D&reserved=0)*) 15.juni.*

*Mvh*

*Styret*

**Sak 1: Konstituering med godkjenning av innkalling og saksliste**

Ingen øvrige saker ble meldt inn fra foreningens medlemmer. Endelig saksliste er derfor som følger:

Sak 1: Konstituering med godkjenning av innkalling og saksliste, valg av møteleder, referent og protokollunderskrivere

Sak 2: Valg av styreleder

Forslag til vedtak: Innkalling og endelig saksliste godkjennes.

**Sak 2: Valg av styreleder**

Følgende styremedlem innstilles til styreleder i Ung i Finans:

Styreleder: Oda Graff

Forslag til vedtak: valg av styreleder godkjennes.

**Vedtekter for foreningen Ung i finans**

**§ 1 Foreningens navn**

Foreningens navn er Ung i finans, og foreningen ble stiftet 24. november 2016.

**§ 2 Formål**

*Skape et nettverk og et diskusjonsforum for yngre i finansbransjen.*

**§ 3 Juridisk person**

Foreningen er selveiende og en frittstående juridisk person med upersonlig og begrenset ansvar for gjeld.

**§ 4 Medlemmer**

Fysiske personer som jobber innen finansnæringen i Norge kan melde seg inn i foreningen. Studenter kan ikke være medlem. Det er veiledende aldersgrense på 35 år for å være medlem.

**§ 5 Stemmerett og valgbarhet**

Alle medlemmer har stemmerett og er valgbare til tillitsverv i foreningen.

**§ 6 Kontingent**

Styret skal ta opp til diskusjon og fastsette kontingent for medlemmer minimum én gang i året.

**§ 7 Tillitsvalgtes godtgjørelse**

Tillitsvalgte skal ikke motta honorar for sine verv i foreningen.

**§ 8 Årsmøte**

Årsmøtet, som holdes en gang i året, men valgfritt hvilken måned, er foreningens høyeste myndighet.

Årsmøtet innkalles av styret på hensiktsmessig måte med minst én måneds varsel. Forslag som skal behandles på årsmøtet skal være sendt til styret senest to uker før årsmøtet. Fullstendig saksliste må være tilgjengelig for medlemmene senest én uke før årsmøtet.

Alle medlemmer skal ha adgang til årsmøtet.

Årsmøtet er vedtaksført med det antall stemmeberettigede medlemmer som møter. Ingen har mer enn én stemme, og stemmegivning kan ikke skje ved fullmakt.

Møteleder velges av årsmøtet.

Årsmøtet kan ikke behandle forslag som ikke er oppført på sakslisten.

**§ 9 Stemmegivning på årsmøtet**

Med mindre annet er bestemt skal et vedtak for å være gyldig være truffet med alminnelig flertall av de avgitte stemmene. Blanke stemmer skal anses som ikke avgitt. Ved stemmelikhet teller møtelederens stemme dobbelt.

**§ 10 Årsmøtets oppgaver**

Årsmøtet skal:

1. Behandle årsmelding

2. Behandle regnskap i revidert stand (hvis relevant)

3. Behandle innkomne forslag

4. Diskutere og eventuelt fastsette medlemskontingent

5. Vedta budsjett

6. Velge:

a) Leder og nestleder

b) Styremedlem(mer) og varamedlem(mer)

c) Regnskapsfører (hvis relevant)

**§ 11 Ekstraordinære årsmøter**

Ekstraordinære årsmøter holdes når styret bestemmer det, eller minst 1/3 av de stemmeberettigede medlemmene krever det.

Det innkalles på samme måte som for ordinære årsmøter, med minst 14 dagers varsel.

Ekstraordinært årsmøte kan bare behandle og ta avgjørelse i de sakene som er kunngjort i innkallingen.

**§ 12 Styret**

Foreningen ledes av et styre på minst 5 medlemmer. Styret er høyeste myndighet mellom årsmøtene.

Styret skal:

1. Iverksette årsmøtets bestemmelser, strategi og handlingsplaner.
2. Oppnevne etter behov komiteer/utvalg/personer for spesielle oppgaver og utarbeide instruks for disse.
3. Administrere og føre nødvendig kontroll med foreningens økonomi.
4. Representere foreningen utad.
5. Forestå den daglige driften av foreningen.

Styret skal holde møte når lederen forlanger det eller et flertall av styremedlemmene forlanger det.

Vedtak fattes med et flertall av de avgitte stemmene. Ved stemmelikhet teller møtelederens stemme dobbelt. Dersom et styremedlem ikke kan møte fysisk til et møte, kan vedkommende sende inn sin stemme på e-post til styreleder.

Samtlige styremedlemmer har rett til å opptre og signere på vegne av foreningen, og retten skal kunne utøves enkeltvis.

**§ 13 Vedtektsendring**

Endringer i disse vedtekter kan bare foretas på ordinært eller ekstraordinært årsmøte etter å ha vært på sakslisten, og det kreves 2/3 flertall av de avgitte stemmene.

**§ 14 Oppløsning**

Oppløsning av foreningen kan bare behandles på ordinært årsmøte. Blir oppløsningen vedtatt med minst 2/3 flertall, innkalles ekstraordinært årsmøte 3 måneder senere. For at oppløsning skal skje, må vedtaket her gjentas med 2/3 flertall. Styret skal forestå avviklingen.

Ved oppløsning gis foreningens eventuelle formue til et formål som vil bidra til å fremme at yngre i finansbransjen i Norge skal ha et nettverk og en arena for relasjonsbygging, diskusjon og fremleggelse av dagsaktuelle temaer innen finans.

Ingen av foreningens medlemmer har krav på foreningens midler eller andel av disse ved eventuell oppløsning.